2020. gada 22. decembrī Noteikumi Nr. 831

Rīgā (prot. Nr. 86 6. §)

**Grozījumi Ministru kabineta 2015. gada 14. jūlija noteikumos Nr. 395 "Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam"**

Izdoti saskaņā ar

[Elektroenerģijas tirgus likuma](https://likumi.lv/ta/id/108834-elektroenergijas-tirgus-likums)

30.2panta otro daļu

1. Izdarīt Ministru kabineta 2015. gada 14. jūlija noteikumos Nr. 395 "Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam" (Latvijas Vēstnesis, 2015, 149. nr.; 2016, 49. nr.; 2017, 114. nr.; 2019, 257. nr.) šādus grozījumus:

1.1. izteikt 5.1. apakšpunktu šādā redakcijā:

"5.1. vidējā elektroenerģijas izmaksu intensitāte divos kalendāra gados, kas izvēlēti no iepriekšējiem trim kalendāra gadiem, komersantiem, kas darbojas 1. grupas nozarēs (1. pielikums), ir 10 % vai augstāka, bet komersantiem, kas darbojas 2. grupas nozarēs (1. pielikums), – 20 % vai augstāka;";

1.2. izteikt 5.3. apakšpunktu šādā redakcijā:

"5.3. komersants apliecina, ka ir ieviesis energopārvaldības sistēmu, kas atbilst standartam LVS EN ISO 50001:2012 "Energopārvaldības sistēmas. Prasības un lietošanas norādījumi (ISO 50001:2011)" vai Energoefektivitātes likuma 12. panta otrās un piektās daļas prasībām;";

1.3. papildināt noteikumus ar 5.5. apakšpunktu šādā redakcijā:

"5.5. komersanta darbinieku vidējais skaits saimnieciskās darbības nozarē, kas atbilst šo noteikumu 1. pielikumā minētajām nozarēm, iepriekšējos trijos kalendāra gados ir vismaz 50.";

1.4. izteikt 8.7. apakšpunktu šādā redakcijā:

"8.7. sertifikātu, kas apstiprina komersanta atbilstību standartam LVS EN ISO 50001:2012 "Energopārvaldības sistēmas. Prasības un lietošanas norādījumi (ISO 50001:2011)", vai energoaudita pārskatu saskaņā ar Energoefektivitātes likuma 12. panta otrās un piektās daļas prasībām;";

1.5. izteikt 10. punkta ievaddaļu un 10.1. apakšpunktu šādā redakcijā:

"10. Uz obligātā iepirkuma komponentes samazinājumu nevar pretendēt, ja lēmuma pieņemšanas brīdī:

10.1. komersantam ir ierosināta tiesiskās aizsardzības procesa lieta, tiek īstenots tiesiskās aizsardzības process vai pasludināts juridiskās personas maksātnespējas process, vai tā saimnieciskā darbība ir izbeigta, vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma piemērotu maksātnespējas procedūru;";

1.6. papildināt III nodaļu ar 10.1punktu šādā redakcijā:

"10.1 Uz obligātā iepirkuma komponentes samazinājumu 2021. un 2022. gadā var pretendēt:

10.11. komersants, uz kuru šo noteikumu 10.1. apakšpunktā minētie nosacījumi attiecināmi laikposmā no 2020. gada 1. janvāra līdz 2021. gada 30. jūnijam, bet nebija attiecināmi līdz 2019. gada 31. decembrim;

10.12. komersants, uz kuru šo noteikumu 10.2., 10.3. un 10.4. apakšpunktā minētie nosacījumi attiecināmi laikposmā no 2020. gada 1. janvāra līdz 2021. gada 30. jūnijam, bet nebija attiecināmi līdz 2019. gada 31. decembrim;

10.13. komersants, uz kuru attiecas šo noteikumu 10.5. apakšpunktā minētais nosacījums un kura Valsts ieņēmumu dienesta administrēto nodokļu (nodevu), tai skaitā valsts sociālās apdrošināšanas obligāto iemaksu, parādu kopsumma nepārsniedz attiecīgā komersanta parādu kopsummu laikposmā no 2020. gada 1. janvāra līdz 2021. gada 30. jūnijam.";

1.7. izteikt 16.7. apakšpunktu šādā redakcijā:

"16.7. sertifikātu atbilstoši standartam LVS EN ISO 50001:2012 "Energopārvaldības sistēmas. Prasības un lietošanas norādījumi (ISO 50001:2011)" vai energoaudita pārskatu saskaņā ar Energoefektivitātes likuma 12. panta otrās un piektās daļas prasībām;";

1.8. aizstāt 30. punktā skaitli "2020." ar skaitli "2021.";

1.9. izteikt 1. pielikumu šādā redakcijā:

"1. pielikums

Ministru kabineta

2015. gada 14. jūlija

noteikumiem Nr. 395

**Nozares, kurās darbojošies komersanti var kandidēt tiesību iegūšanai uz obligātā iepirkuma komponentes samazinājumu**

|  |  |  |  |
| --- | --- | --- | --- |
| NACE kods | Apraksts | 1. grupa | 2. grupa |
| 510 | Akmeņogļu ieguve | × |  |
| 610 | Jēlnaftas ieguve |  | × |
| 620 | Dabasgāzes ieguve |  | × |
| 710 | Dzelzsrūdu ieguve |  | × |
| 729 | Citu krāsaino metālu rūdu ieguve | × |  |
| 811 | Būvakmeņu un dekoratīvo akmeņu ieguve, kaļķakmens, ģipša, krīta un slānekļa ieguve | × |  |
| 812 | Grants un smilts karjeru izstrāde; māla un kaolīna ieguve |  | × |
| 891 | Ķimikāliju un minerālmēslu ražošanā izmantojamo minerālu ieguve | × |  |
| 893 | Sāls ieguve | × |  |
| 899 | Citur neklasificēta pārējā ieguves rūpniecība | × |  |
| 1011 | Gaļas pārstrāde un konservēšana |  | × |
| 1012 | Mājputnu gaļas pārstrāde un konservēšana |  | × |
| 1013 | Gaļas un mājputnu gaļas produktu ražošana |  | × |
| 1020 | Zivju, vēžveidīgo un mīkstmiešu pārstrāde un konservēšana |  | × |
| 1031 | Kartupeļu pārstrāde |  | × |
| 1032 | Augļu un dārzeņu sulas ražošana | × |  |
| 1039 | Cita veida augļu un dārzeņu pārstrāde un konservēšana | × |  |
| 1041 | Eļļu un tauku ražošana | × |  |
| 1042 | Margarīna un līdzīgu pārtikas tauku ražošana |  | × |
| 1051 | Piena pārstrāde un siera ražošana |  | × |
| 1061 | Graudu malšanas produktu ražošana |  | × |
| 1062 | Cietes un cietes produktu ražošana | × |  |
| 1072 | Sausiņu un cepumu ražošana; ilgi uzglabājamo konditorejas izstrādājumu un kūku ražošana |  | × |
| 1073 | Makaronu, nūdeļu, kuskusa un līdzīgu miltu izstrādājumu ražošana |  | × |
| 1081 | Cukura ražošana |  | × |
| 1082 | Kakao, šokolādes, konfekšu un citu cukuroto konditorejas izstrādājumu ražošana |  | × |
| 1083 | Tējas un kafijas pārstrāde |  | × |
| 1084 | Garšvielu un piedevu ražošana |  | × |
| 1085 | Gatavu ēdienu ražošana |  | × |
| 1086 | Homogenizēto un diētisko pārtikas produktu ražošana |  | × |
| 1089 | Pārējo citur neklasificētu pārtikas produktu ražošana |  | × |
| 1091 | Lauksaimniecības dzīvnieku barības ražošana |  | × |
| 1092 | Mājdzīvnieku barības ražošana |  | × |
| 1101 | Spirtu destilēšana, rektificēšana un maisīšana |  | × |
| 1102 | Vīnu ražošana no vīnogām |  | × |
| 1103 | Sidra un citu augļu vīnu ražošana |  | × |
| 1104 | Citu nedestilētu dzērienu ražošana no raudzētām izejvielām | × |  |
| 1105 | Alus ražošana |  | × |
| 1106 | Iesala ražošana | × |  |
| 1107 | Bezalkohola dzērienu ražošana; minerālūdeņu un pudelēs iepildītu citu ūdeņu ražošana |  | × |
| 1200 | Tabakas izstrādājumu ražošana |  | × |
| 1310 | Tekstilšķiedru sagatavošana un vērpšana | × |  |
| 1320 | Tekstilmateriālu aušana | × |  |
| 1391 | Adīto un tamborēto audumu ražošana |  | × |
| 1392 | Gatavo tekstilizstrādājumu ražošana, izņemot apģērbu |  | × |
| 1393 | Paklāju un grīdsegu ražošana |  | × |
| 1394 | Tauvu, virvju, auklu un tīklu ražošana | × |  |
| 1395 | Neaustu drānu un to izstrādājumu ražošana, izņemot apģērbu | × |  |
| 1396 | Tehniski un rūpnieciski izmantojamu tekstilmateriālu ražošana |  | × |
| 1399 | Citur neklasificētu tekstilizstrādājumu ražošana |  | × |
| 1411 | Ādas apģērbu ražošana | × |  |
| 1412 | Darba apģērbu ražošana |  | × |
| 1413 | Pārējo virsdrēbju ražošana |  | × |
| 1414 | Apakšveļas ražošana |  | × |
| 1419 | Cita veida apģērbu un apģērbu piederumu ražošana |  | × |
| 1420 | Kažokādu izstrādājumu ražošana |  | × |
| 1431 | Trikotāžas zeķu ražošana |  | × |
| 1439 | Pārējo trikotāžas izstrādājumu ražošana |  | × |
| 1511 | Ādu miecēšana un apstrāde; kažokādu apstrāde un krāsošana |  | × |
| 1512 | Ceļojuma piederumu, somu un līdzīgu izstrādājumu, zirglietu piederumu ražošana |  | × |
| 1520 | Apavu ražošana |  | × |
| 1610 | Zāģēšana, ēvelēšana un impregnēšana | × |  |
| 1621 | Finiera lokšņu un koka paneļu ražošana | × |  |
| 1622 | Parketa paneļu ražošana |  | × |
| 1623 | Namdaru un galdniecības izstrādājumu ražošana |  | × |
| 1624 | Koka taras ražošana |  | × |
| 1629 | Pārējo koka izstrādājumu ražošana; korķa, salmu un pīto izstrādājumu ražošana |  | × |
| 1711 | Celulozes (papīrmasas) ražošana | × |  |
| 1712 | Papīra un kartona ražošana | × |  |
| 1721 | Gofrētā papīra un kartona ražošana; papīra un kartona taras ražošana |  | × |
| 1722 | Sadzīves, higiēnisko priekšmetu un tualetes piederumu ražošana | × |  |
| 1723 | Rakstāmpapīra ražošana |  | × |
| 1724 | Tapešu ražošana |  | × |
| 1729 | Cita veida papīra un kartona izstrādājumu ražošana |  | × |
| 1813 | Salikšana un iespiedformu izgatavošana |  | × |
| 1910 | Koksēšanas produktu ražošana |  | × |
| 1920 | Naftas pārstrādes produktu ražošana | × |  |
| 2011 | Rūpniecisko gāzu ražošana | × |  |
| 2012 | Krāsvielu un pigmentu ražošana | × |  |
| 2013 | Pārējo neorganisko ķīmisko pamatvielu ražošana | × |  |
| 2014 | Pārējo organisko ķīmisko pamatvielu ražošana | × |  |
| 2015 | Minerālmēslu un slāpekļa savienojumu ražošana | × |  |
| 2016 | Plastmasu ražošana pirmapstrādes formās | × |  |
| 2017 | Sintētiskā kaučuka ražošana pirmapstrādes formās | × |  |
| 2020 | Pesticīdu un citu agroķīmisko preparātu ražošana |  | × |
| 2030 | Krāsu, laku un līdzīgu pārklājumu, tipogrāfijas krāsu un mastikas ražošana |  | × |
| 2041 | Ziepju, mazgāšanas, tīrīšanas un spodrināšanas līdzekļu ražošana |  | × |
| 2042 | Smaržu un kosmētisko līdzekļu ražošana |  | × |
| 2051 | Sprāgstvielu ražošana |  | × |
| 2052 | Līmju ražošana |  | × |
| 2053 | Ēterisko eļļu ražošana |  | × |
| 2059 | Citur neklasificētu ķīmisko vielu ražošana |  | × |
| 2060 | Sintētisko šķiedru ražošana | × |  |
| 2110 | Farmaceitisko pamatvielu ražošana | × |  |
| 2120 | Farmaceitisko preparātu ražošana |  | × |
| 2211 | Gumijas riepu un kameru ražošana; gumijas riepu protektoru atjaunošana |  | × |
| 2219 | Citu gumijas izstrādājumu ražošana |  | × |
| 2221 | Plastmasas plātņu, lokšņu, cauruļu un profilu ražošana | × |  |
| 2222 | Plastmasas iepakojuma ražošana | × |  |
| 2223 | Plastmasas būvelementu ražošana |  | × |
| 2229 | Citu plastmasas izstrādājumu ražošana |  | × |
| 2311 | Lokšņu stikla ražošana | × |  |
| 2312 | Lokšņu stikla formēšana un apstrāde | × |  |
| 2313 | Dobo stikla izstrādājumu ražošana | × |  |
| 2314 | Stikla šķiedras ražošana | × |  |
| 2319 | Citu stikla izstrādājumu ražošana, ieskaitot tehniskā stikla izstrādājumus | × |  |
| 2320 | Ugunsizturīgo nemetālisko minerālu izstrādājumu ražošana | × |  |
| 2331 | Keramikas flīžu un plākšņu ražošana | × |  |
| 2332 | Māla ķieģeļu, flīžu un citu apdedzināto būvmateriālu ražošana | × |  |
| 2341 | Sadzīves un dekoratīvo keramikas izstrādājumu ražošana |  | × |
| 2342 | Sanitārtehnisko keramikas izstrādājumu ražošana | × |  |
| 2343 | Keramikas izolatoru un izolācijas armatūras ražošana | × |  |
| 2344 | Citu tehnisko keramikas izstrādājumu ražošana |  | × |
| 2349 | Cita veida keramikas izstrādājumu ražošana | × |  |
| 2351 | Cementa ražošana | × |  |
| 2352 | Kaļķa un ģipša ražošana | × |  |
| 2362 | Būvniecībai paredzēto ģipša izstrādājumu ražošana |  | × |
| 2365 | Šķiedru cementa izstrādājumu ražošana |  | × |
| 2369 | Citu betona, ģipša un cementa izstrādājumu ražošana |  | × |
| 2370 | Būvakmeņu un dekoratīvo akmeņu zāģēšana, apdare un apstrāde |  | × |
| 2391 | Abrazīvo izstrādājumu ražošana |  | × |
| 2399 | Citur neklasificētu nemetālisko minerālu izstrādājumu ražošana | × |  |
| 2410 | Čuguna, tērauda un dzelzs sakausējumu ražošana | × |  |
| 2420 | Tērauda cauruļu, dobu profilu un to savienojumu ražošana | × |  |
| 2431 | Aukstā vilkšana | × |  |
| 2432 | Šauru slokšņu aukstā velmēšana | × |  |
| 2433 | Aukstā formēšana vai locīšana |  | × |
| 2434 | Stiepļu vilkšana | × |  |
| 2441 | Cēlmetālu ražošana | × |  |
| 2442 | Alumīnija ražošana | × |  |
| 2443 | Svina, cinka un alvas ražošana | × |  |
| 2444 | Vara ražošana | × |  |
| 2445 | Citu krāsaino metālu ražošana | × |  |
| 2446 | Kodoldegvielas ražošana | × |  |
| 2451/2452/ 2453/2454 | Čuguna, tērauda, vieglo metālu un citu krāsaino metālu liešana | × |  |
| 2511 | Metāla konstrukciju un to sastāvdaļu ražošana |  | × |
| 2512 | Metāla durvju un logu ražošana |  | × |
| 2521 | Centrālapkures radiatoru un katlu ražošana |  | × |
| 2529 | Metāla cisternu, rezervuāru un tilpņu ražošana |  | × |
| 2530 | Tvaika ģeneratoru ražošana, izņemot centrālapkures karstā ūdens katlus |  | × |
| 2540 | Ieroču un munīcijas ražošana |  | × |
| 2571 | Galda piederumu ražošana |  | × |
| 2572 | Slēdzeņu un eņģu ražošana |  | × |
| 2573 | Darbarīku ražošana |  | × |
| 2591 | Cilindrisku metāla trauku un konteineru ražošana |  | × |
| 2592 | Vieglā metāla iepakojuma ražošana |  | × |
| 2593 | Stiepļu izstrādājumu, ķēžu un atsperu ražošana |  | × |
| 2594 | Spaiļu un skrūvju stiprinājumu izstrādājumu ražošana |  | × |
| 2599 | Citur neklasificētu gatavo metālizstrādājumu ražošana |  | × |
| 2611 | Elektronisko komponentu ražošana | × |  |
| 2612 | Elektronisko plašu ražošana |  | × |
| 2620 | Datoru un perifēro iekārtu ražošana |  | × |
| 2630 | Sakaru iekārtu ražošana |  | × |
| 2640 | Sadzīves elektronisko iekārtu ražošana |  | × |
| 2651 | Mērīšanas, pārbaudes, izmēģināšanas un navigācijas instrumentu un aparātu ražošana |  | × |
| 2652 | Pulksteņu ražošana |  | × |
| 2660 | Apstarošanas, elektromedicīnisko un elektroterapijas iekārtu ražošana |  | × |
| 2670 | Optisko instrumentu un fotoaparatūras ražošana |  | × |
| 2680 | Magnētisko un optisko datu nesēju ražošana | × |  |
| 2680 | Magnētisko un optisko datu nesēju ražošana |  | × |
| 2711 | Elektromotoru, ģeneratoru un transformatoru ražošana |  | × |
| 2712 | Elektrosadales un kontroles iekārtu ražošana |  | × |
| 2720 | Galvanisko elementu ražošana | × |  |
| 2731 | Optisko šķiedru kabeļu ražošana |  | × |
| 2732 | Citu elektronisko un elektrisko vadu un kabeļu ražošana |  | × |
| 2733 | Elektroinstalāciju savienotājelementu ražošana |  | × |
| 2740 | Apgaismes ierīču ražošana |  | × |
| 2751 | Elektriskās sadzīves aparatūras ražošana |  | × |
| 2752 | Neelektrisko sadzīves iekārtu ražošana |  | × |
| 2790 | Citu elektroiekārtu ražošana |  | × |
| 2811 | Dzinēju un turbīnu ražošana, izņemot lidaparātu, automobiļu un divriteņu transportlīdzekļu dzinējus |  | × |
| 2812 | Hidraulisko iekārtu ražošana |  | × |
| 2813 | Sūkņu un kompresoru ražošana |  | × |
| 2814 | Krānu un ventiļu ražošana |  | × |
| 2815 | Gultņu, zobratu, pārnesumu un piedziņas elementu ražošana |  | × |
| 2821 | Kurtuvju, krāšņu un degļu ražošana |  | × |
| 2822 | Pacelšanas un pārvietošanas iekārtu ražošana |  | × |
| 2823 | Biroja tehnikas un iekārtu ražošana (izņemot datorus un perifērās iekārtas) |  | × |
| 2824 | Mehāniskās piedziņas rokas darbarīku ražošana |  | × |
| 2825 | Rūpniecisko dzesēšanas un ventilācijas iekārtu ražošana |  | × |
| 2829 | Citur neklasificētu universālu iekārtu ražošana |  | × |
| 2830 | Lauksaimniecības un mežsaimniecības mašīnu ražošana |  | × |
| 2841 | Metālapstrādes darbgaldu ražošana |  | × |
| 2849 | Cita veida darbgaldu ražošana |  | × |
| 2891 | Mašīnu ražošana metalurģijai |  | × |
| 2892 | Mašīnu ražošana ieguves rūpniecībai, karjeru izstrādei un būvniecībai |  | × |
| 2893 | Mašīnu ražošana pārtikas, dzērienu un tabakas apstrādei |  | × |
| 2894 | Mašīnu ražošana tekstilizstrādājumu, apģērbu un ādas izstrādājumu ražošanai |  | × |
| 2895 | Mašīnu ražošana papīra un kartona izgatavošanai |  | × |
| 2896 | Mašīnu ražošana plastmasas un gumijas apstrādei |  | × |
| 2899 | Citu speciālas nozīmes mašīnu ražošana |  | × |
| 2910 | Automobiļu ražošana |  | × |
| 2920 | Automobiļu virsbūvju ražošana; piekabju un puspiekabju ražošana |  | × |
| 2931 | Elektrisko iekārtu ražošana mehāniskajiem transportlīdzekļiem |  | × |
| 2932 | Detaļu un piederumu ražošana mehāniskajiem transportlīdzekļiem |  | × |
| 3011 | Kuģu un peldošo iekārtu būve |  | × |
| 3012 | Atpūtas un sporta laivu būve |  | × |
| 3020 | Dzelzceļa lokomotīvju un ritošā sastāva ražošana |  | × |
| 3030 | Lidaparātu, kosmisko aparātu un to iekārtu ražošana |  | × |
| 3040 | Militāro kaujas transportlīdzekļu ražošana |  | × |
| 3091 | Motociklu ražošana |  | × |
| 3092 | Velosipēdu un invalīdu ratiņu ražošana |  | × |
| 3099 | Pārējo transportlīdzekļu ražošana |  | × |
| 3101 | Biroju un veikalu mēbeļu ražošana |  | × |
| 3102 | Virtuves mēbeļu ražošana |  | × |
| 3103 | Matraču ražošana |  | × |
| 3109 | Citu mēbeļu ražošana |  | × |
| 3211 | Monētu kalšana |  | × |
| 3212 | Juvelierizstrādājumu un līdzīgu izstrādājumu ražošana |  | × |
| 3213 | Juvelierizstrādājumu imitāciju un līdzīgu izstrādājumu ražošana |  | × |
| 3220 | Mūzikas instrumentu ražošana |  | × |
| 3230 | Sporta preču ražošana |  | × |
| 3240 | Spēļu un rotaļlietu ražošana |  | × |
| 3250 | Medicīnas un zobārstniecības instrumentu un piederumu ražošana |  | × |
| 3291 | Slotu un suku ražošana |  | × |
| 3299 | Citur neklasificēta ražošana | × |  |
| 3832 | Šķirotu materiālu pārstrāde | × | " |

1.10. svītrot 2. pielikuma 3. daļā vārdus "uz iesnieguma iesniegšanas dienu";

1.11. izteikt 2. pielikuma 3.1. punktu šādā redakcijā:

"3.1. iesniedzējs – komersants – ir Latvijā reģistrēts nodokļu maksātājs, kuram nav ierosināta tiesiskās aizsardzības procesa lieta, netiek īstenots tiesiskās aizsardzības process vai nav pasludināts juridiskās personas maksātnespējas process, vai tā saimnieciskā darbība nav izbeigta, vai tas neatbilst normatīvajos aktos noteiktajiem kritērijiem, lai tam pēc kreditoru pieprasījuma piemērotu maksātnespējas procedūru;".

2. Šo noteikumu 1.2., 1.4., 1.5., 1.6., 1.7., 1.10. un 1.11. apakšpunkts stājas spēkā 2021. gada 1. janvārī.

3. Šo noteikumu 1.1., 1.3., 1.8. un 1.9. apakšpunkts stājas spēkā 2022. gada 1. janvārī.

4. Finansējumu par šo noteikumu ietvaros attiecināmajām izmaksām par 2021. gadu var saņemt pēc tam, kad Eiropas Komisija ir pieņēmusi lēmumu par šo noteikumu ietvaros sniegtā atbalsta pasākuma atbilstību Eiropas Savienības iekšējam tirgum.

5. Ekonomikas ministrija triju darbdienu laikā pēc šo noteikumu 4. punktā minētā lēmuma saņemšanas nosūta attiecīgu paziņojumu publicēšanai oficiālajā izdevumā "Latvijas Vēstnesis".

Ministru prezidents A. K. Kariņš

Ekonomikas ministrs J. Vitenbergs